APROBACIÓN DEFINITIVA DA ORDENANZA FISCAL REGULADORA DO IBI
ADMINISTRACIÓN LOCAL — Municipal — Dozón (Ordenanzas e Regulamentos, 28/12/2018)

Transcorrido o prazo de exposición pública do acordo do Concello de data 14 de novembro de 2018, referido á aprobación inicial da Ordenanza Fiscal reguladora do IBI, sen que se presentou ningunha reclamación unha vez transcorrido o prazo de exposición pública, devandito acordo elévase a definitivo de conformidade co disposto no artigo 17.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, publicándose o texto íntegro das ordenanzas fiscais, tal e como figura no anexo deste anuncio. Contra este acordo, elevado a definitivo, e as súas respectivas ordenanzas poderán os interesados interpoñer recurso Contencioso Administrativo ante o Tribunal Superior de Xustiza de Galicia, con sé na Coruña, no prazo de dous meses contados a partir do día seguinte ao da publicación deste acordo e do texto íntegro das Ordenanzas no “Boletín Oficial da Provincia”. En Dozón, a 26 de decembro de 2018 O ALCALDE, Fdo.: Adolfo Campos Panadeiros DOCUMENTO FIRMADO DIGITALMENTE A tenor das facultades normativas outorgadas polos artigos 133.2 e 142 da Constitución Española e o artigo 106 da Lei 7/1985, do 2 de abril; así como do Titulo II e artigos 61 e seguintes do Texto Refundido da Lei Reguladora de Facendas Locais (TRLRFL), incluída a modificación introducida polo artigo 14 da Lei 16/2012, de 27 de decembro; e artigos 6, 7 e 8 do Texto Refundido da Lei do Catastro Inmobiliario (TRLCI), e as modificacións de ditos textos introducidas pola lei 16/2007, Disposicións Adicional Sétima e Décima; regúlase mediante a presente ordenanza fiscal o imposto sobre Bens Inmobles.1. Constitúe o feito impoñible deste imposto a titularidade dos seguintes dereitos sobre os bens inmobles rústicos e urbanos, e sobre os inmobles de características especiais: a. Dunha concesión administrativa sobre os propios inmobles ou sobre os servizos públicos os que estean afectados. b. Dun dereito real de superficie. c. Dun dereito real de usufruto. d. Do dereito de propiedade.2. A realización do feito impoñible que corresponda, de entre os definidos no apartado anterior pola orde nel establecida, determinará a non suxeición do inmoble as restantes modalidades no mesmo previstas.3. Para os efectos deste imposto, terán a consideración de bens inmobles rústicos, urbanos e de características especiais os definidos como tales nas normas reguladoras do Catastro Inmobiliario. O carácter urbano ou rústico do inmoble dependerá da natureza do solo. Son suxeitos pasivos a título de contribuíntes as persoas naturais e xurídicas e as entidades a que se refire o artigo 35.4 da Lei 58/2003 de 17 de decembro, Xeral Tributaria, que ostenten a titularidade do dereito que, en cada caso, constitúa o feito impoñible deste imposto. No caso de bens inmobles de características especiais, cando a condición de contribuínte recaia en un ou varios concesionarios, cada un deles o será pola súa cota, que se determinará en razón á parte do valor catastral que corresponda á superficie concedida e á construción ou parte do inmoble directamente vinculadas a cada concesión. Para esta mesma clase de inmobles, cando o propietario teña a condición de contribuínte en razón á superficie non afectada polas concesións, actuará como substituto do mesmo o Ente ou Organismo Público ao que se refire o parágrafo segundo do núm.1 do artigo 63 do TRLRFL, na súa redacción dada pola Lei 16/2007, o cal non poderá repercutir no contribuínte o importe da débeda tributaria satisfeita. O disposto no apartado anterior será de aplicación sen prexuízo da facultade do suxeito pasivo de repercutir a carga tributaria soportada conforme ás normas de dereito común. As administracións públicas e os entes ou organismos considerados como suxeitos pasivos, repercutirán a parte da cota líquida do imposto que corresponda, en quen, non reunindo a condición de suxeitos pasivos, fagan uso mediante contraprestación dos seus bens demaniais ou patrimoniais, os cales estarán obrigados a soportar a repercusión, que se determinará en razón á parte do valor catastral que corresponda á superficie utilizada e á construción directamente vinculada a cada arrendatario ou cesionario do dereito de uso.1. Responden solidariamente das obrigacións tributarias todas as persoas que sexan causantes dunha infracción tributaria ou que colaboren en cometela.2. Os coparticipantes ou cotitulares das Entidades Xurídicas ou económicas a que se refire a Lei Xeral Tributaria responderán solidariamente en proporción ás súas respectivas participacións das obrigas tributarias destas Entidades.3. No suposto de sociedades ou entidades disoltas e liquidadas, as súas obrigas tributarias pendentes transmitiranse aos socios ou partícipes no capital, que responderán delas solidariamente e ata o límite do valor da cota de liquidación que se lle adxudicara.4. A responsabilidade esixirase en todo caso nos termos e de acordo co procedemento previsto na Lei Xeral Tributaria.1.—Exencións directas de aplicación de oficio: as comprendidas no artigo 62.1 do TRLRFL.2.—Exencións directas de carácter rogado: as comprendidas no artigo 62.2 do TRLRFL.3.—Exencións potestativas: 3.1- Os bens inmobles de natureza urbana cuxa cota líquida sexa inferior a 1 €. 3.2- Os bens de natureza rústica, no caso de que para cada suxeito pasivo a cota líquida correspondente á totalidade dos bens rústicos, posuídos no termo municipal sexa inferior a 5 €. 3.3- Os bens dos que sexan titulares os centros sanitarios de titularidade pública, sempre que estean directamente afectados ao cumprimento dos fins específicos dos referidos centros. A concesión de exencións terá efecto a partir do exercicio seguinte á data da solicitude e non pode ter carácter retroactivo. A afección real na transmisión e responsabilidade solidaria e subsidiaria rexerase polo disposto no artigo 64 do TRLRFL. A base impoñible está constituída polo valor catastral dos bens inmobles, que se determinará, notificará e será susceptible de impugnación conforme ás normas reguladoras do Catastro Inmobiliario. A base impoñible dos bens inmobles de características especiais non terá redución de forma xeral, salvo o disposto no artigo 67.2 do TRLRFL, na redacción dada pola Lei 16/2007. Estes valores poderán ser obxecto de revisión, modificación ou actualización nos casos e do xeito que a Lei prevea. A base liquidable será o resultado de practicar, no seu caso, na impoñible as reducións que legalmente se establezan. A base liquidable, nos bens inmobles de características especiais, coincidirá coa base impoñible, salvo as específicas aplicacións que prevexa a lexislación. A base liquidable notificarase conxuntamente coa base impoñible nos procedementos de valoración colectiva. Dita notificación incluirá a motivación da redución aplicada mediante a indicación do valor base do inmoble así como o importe da redución, no seu caso, e da base liquidable do primeiro ano de vixencia do valor catastral. O valor base será a base liquidable conforme ás normas do TRLCI. A competencia nos distintos procedementos de valoración será a establecida no TRLCI. De conformidade co previsto no artigo 72 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais: O tipo de gravame do imposto para os bens inmobles de natureza rústica: 0,3 % O tipo de gravame do imposto sobre para os bens inmobles de natureza urbana: 0,5 % Para todos os grupos de bens inmobles de características especiais: 1,3 % 1.—De conformidade co establecido no artigo 74.2 quáter do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, o Concello establece unha bonificación do 95% da cota íntegra do imposto a favor de inmobles de natureza urbana ou rústica nos que se desenvolvan actividades agrícolas ou gandeiras e que sexan declaradas de especial interese ou utilidade municipal por concorrer circunstancias tanto sociais como de fomento do emprego que xustifiquen tal declaración. Entenderase como inmobles destinados ao desenvolvemento de actividades agrícolas ou gandeiras aqueles que, de acordo coa normativa do catastro inmobiliario, estean calificados como de uso principal agrario. Esta bonificación, que terá carácter rogado, poderá solicitarse mediante o modelo normalizado que estableza o Concello. Unha vez presentada a solicitude, instruirase o procedemento e polo persoal técnico do Concello formularase informe-proposta de resolución para a adopción pola Xunta de Goberno do acordo de declaración de interese ou utilidade municipal. A tal fin, o Concello realizará de oficio todas as actuacións precisas para a comprobación dos extremos expostos ao respecto desta bonificación. A bonificación contemplada neste artigo será incompatible con calquera outra bonificación.2.—Establécese unha bonificación de ata o 95% da cota íntegra do imposto a favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulada no artigo 74.2 quáter do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: Esta bonificación será de aplicación unicamente a aqueles inmobles nos que teña lugar a implantación dunha nova actividade económica ou empresarial, así como a aqueles outros nos que se amplíen as instalacións sempre e cando implique creación de emprego. Esta bonificación, que terá carácter rogado, poderá solicitarse mediante o modelo normalizado que estableza o Concello. Unha vez presentada a solicitude, instruirase o procedemento e polo persoal técnico do Concello formularase informe-proposta de resolución para a adopción pola Xunta de Goberno do acordo de declaración de interese ou utilidade municipal. A tal fin, o Concello realizará de oficio todas as actuacións precisas para a comprobación dos estremos expostos ao respecto desta bonificación. O período impositivo é o ano natural. As variacións de orde físico, económico ou xurídico, incluíndo as modificacións de titularidade, teñen efectividade a partir do ano seguinte a aquel no que se producen. Aos efectos previstos no artigo 76 do TRLRFL, os suxeitos pasivos están obrigados a formalizar as declaracións de alta no suposto de novas construcións, as declaracións de modificación de titularidade en caso de transmisión de ben, así como as restantes declaracións por alteracións de orde físico, económico ou xurídico nos bens inmobles que teñan transcendencia a efectos deste imposto. Contra os actos de xestión tributaria os interesados poderán formular recurso de reposición, previo ao contencioso-administrativo, no prazo dun mes a partir da notificación expresa ou da finalización do período de exposición pública dos padróns correspondentes. A interposición do recurso non paraliza a acción administrativa para o cobro, a menos que dentro do prazo previsto para interpoñer o recurso, o interesado solicite a suspensión da execución do acto impugnado e acompañe a garantía total da débeda tributaria. No caso de xestión delegada, as atribucións dos órganos municipais exerceranse pola Administración delegada. A partir da entrada en vigor desta ordenanza queda derrogada a anterior reguladora do Imposto de Bens Inmobles. As modificacións producidas pola Lei de Orzamentos Xerais do Estado ou outra norma de rango legal que afecten a calquera elemento deste imposto, serán de aplicación automática dentro do ámbito desta Ordenanza. A presente Ordenanza, unha vez aprobada de maneira definitiva e publicado integramente o seu texto no Boletín Oficial da Provincia, entrará en vigor o 1 de xaneiro de 2019 e aplicarase mentres non se acorde a súa modificación ou derrogación. Contra esta ordenanza poderase interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, de conformidade co disposto na Lei 29/1998, de 13 de xullo, Reguladora da Xurisdición Contencioso-Administrativo, no prazo de 2 meses.